**3.9.92: Samtale mellem direktør Peter Straarup og distriktsleder Alfred Jensen.**

PS: Ja Alfred Jensen nu er du altså blevet Zonemand, og du er kommet ud i rigmandskvarteret på Bernstorffsvej. Var du redder?

AJ: Ja

PS: Hvad fik du i løn dengang

AJ: Omkring kr 45-50 kr om ugen

PS: Særlige begivenheder fra krigens tid du husker. Du var vel der fra 1940 til 45 – hvornår flytter ZR på Hellerupvej?

AJ: Ca. 1951-1952

PS: Er der nogle særlige begivenheder fra krigens tid du kan huske – var der ikke nogen schalburgtager med Tuborg

AJ: der var mange ligesådan den franske skole–

PS: Blev den også ødelagt af Schalburg

AL. Den Franske skole det var det med Englænderne

PS: det var ikke det jeg tænkte på, dvs. der blev I kaldt ind for at hjælpe efter bombardementet.

AL Ja

PS Det var i 1945, der blev jo alt sat ind, det var jo hvad jeg har forstået en meget ubehagelig oplevelse

PS: Har læst en beretning af Palle Huld, om hvordan brandchef Morten Bang stod og græd fordi de ikke kunne komme ind til børnene. Det er jo én af de ubehagelige ting. I flytter så i 1952 ned på Hellerupvej. Havde I da hele komplekset dengang. Det var en villa oprindelig?

AJ: Det var en villa. I første omgang opkøbt 3 forskellige villaer.

PS: Var det ikke dig der personligt købte dem

AJ: Jeg købte én men købte den til korpset

PS: I flyttede derned og der blev I også efter sammenslutningen med Falck indtil du holdt op, var du jo der.

AJ: Hvis jeg må sige noget. Simonsen boede på Bernstorffsvej – flyveren – indtil han kom på Amager st – som afløser for ham kom Kisling. Kisling havde jeg jo det største samarbejde med, som tænkes kan.

PS: Ham kendte jeg også særdeles godt. Han kom senere ind til Falck i Tietgensgade.

AJ: Og der var jeg inde og advare ham– dengang havde jeg en lille kontrovers med bl a. Tarsgaard. Jeg kom og skulle have fat i ham. Der var lidt spændt mellem redningskorpsene, hvilket var ganske naturligt og Tarsgaard kunne han ikke fortælle hvor Kisling var. Jeg SKAL vide det og i må fortælle mig det. Da tror jeg det gik op for Taarsgaard det var alvorligt. Kisling var ude til en brand og jeg tog derud og fik fat i ham og sagde, nu måtte han ikke komme hjem mere – og dagen efter, han boede nemlig lige overfor vi kunne inde fra gården, stå og se der og der kom tyskerne om morgenen kl. 05 – og da var han væk.

PS: Efter han holdt op kom han til USA som havnekaptajn – for A.P. Møller i NY. Ved du hvordan han kom til Falck?

AJ: Kisling? Han begyndte jo at skulle sejle, han var jo sømand, Kaptajn.

PS: Jeg har hørt fra den gang han begyndte, at det var dengang, kom der jo en Motorsagkyndig og kontrollerede benzinbøgerne, der var åbenbart noget han ikke var tilfreds med, så havde han anbefalet – denne motorsagkyndige. Kristiansen, tror jeg han hedder, at han skulle ansætte Kisling til at holde styr på alle disse ting. De andre to havde mere end nok at gøre med deres daglige redningstjeneste. Der må have været et eller andet, og senere kom han i meget nær kontakt med Børge Johansen. Jeg ved da at de dengang holdt skydeøvelser nede i Arkivkælderen i Tietgensgade.

PS: Vi skal snakke lidt om at Falck og Zonen. At man dengang ikke kunne lide hinanden. Det kunne man jo høre dagligt og der var også visse organisatoriske forskelle, de var ikke helt ens. Det arbejde de lavede var det samme, men hele opbygningen, ZR havde jo i udbredt grad forpagter og der er ingen grund til at rippe op i alt det, hvad det var, der gav anledning til uenighed. Ingen hemmelighed at Wiboltt oprindelig kom fra Falck.

På et eller andet tidspunkt bliver du medindehaver ejer af ZR og her vil jeg igen lige sige ZR `s aktiekapital, da man lavede sammenslutningen 1961-62 var på kr 750.000, der var i 3 partier hvoraf W havde den ene trediedel plus en lille smule mere og Hare den anden trediedel plus en lille smule mindre, og så var I 5, der delte de sidste 250.000 – det var dig, Løkkegaard .Jørgen P. Neumann og Suhr i Nyk.

AJ: Ja det er rigtigt.

PS: Hvordan kom det egentlig op at ståhele det der ? I må jo hver have skudt nogle penge ind i det og I må have købt et aktieparti eller udvidet aktiekapitalen?

AJ: : der kommer andre ting ind. Efter krigen ved vi jo alle sammen at der var vognene var totalt nedslidt.

PS: Man måtte købe brugte biler og reparere for meget mere end de havde kostet for overhovedet at have noget at køre i.

AJ: På hvad måde skal man sige. Det fremkommer ved at det økonomisk ikke var så godt fat. Jeg kunne hjælpe lidt til med det økonomiske – det kan man læse i Zonen og derfor vil jeg godt sige at jeg hjalp dem med en stor kassekredit og garanterede så det kunne komme til at flyde. Har altid været af den opfattelse, at man skal have økonomi til det man skal bruge, – men hvordan bruger man økonomi.

PS. Den skal ihvertfald være i orden.

AF: og det er at vi hjælper dem ….med at komme ind så de kommer igang

PS: Da du kommer ind i billedet da er der kun W og Hare som aktionærer og Hare kommer ind via stifteren Reinhold Hansen. Så vidt jeg husker var en herreekviperingshandler i Eskilstrup – altså Hare.

Når vi snakker om sådan noget som det her: – det varer måske mange år inden nogen hører dette bånd. Så kan vi roligt sige

Hare var velhavende – det var Wiboltt ikke.

AJ: Vi kan vende det om og sige at Wiboltt var ideernes mand. Dir Hare sad tungt på pengekassen.

PS: Wiboltt - Det skal ikke forklejnes at han var i hvert fald var den der fik oprettet Flyvetjenesten. Det er hans fortjeneste. Jeg kender godt andre beretninger. Det er afledningsberetninger. Dem gider vi ikke høre på.

PS: Så får I altså lavet den her – havde jeg nær sagt - forening af 5, der skyder penge ind.

Nu ved jeg også godt, at Suhr var ikke velhavende. Men man hjalp så hinanden, der var således 5, der var lige vigtige på aktierne. Hvordan I så har haft det indbyrdes med private gældsforhold det kommer sådan ikke sagen ved. Det er mindre væsentligt.

Nu er I altså 3 grupper. Hvordan gik samarbejdet med sådan 3 grupper. Altså - Wiboltt fik ideerne og Hare sagde nej – og hvad sagde I så ?

AJ: Når man har det på den måde, som vi står i, hvor der er 2 direktører, som jo - det har aldrig været en hemmelighed at de ikke arbejdede godt sammen.

PS: De kunne ikke lide hinanden – for at sige det lige ud.

AJ: Jeg har altid haft den opfattelse at det var det man skulle prøve på, at få stiftet et selskab, som kunne være med og måske blive afgørende med tiden og det måtte godt være medarbejdere, der var økonomisk interesser.

PS: I var altså 3 aktive : Jørgen Pedersen, Suhr og dig. Og så var der Løkkegaard, som var regnskabsmand.

Var han ansat eller kom han udefra

AJ: Han var kontorchef i ZR ved sammenslutningen.

PS: Der var også kontorchef Bille. Han døde desværre alt for tidligt. Han var faktisk et Rart menneske. Han var dygtig, helt afgjort, men værst ved sig selv.

Og så var der Neumann. Han var jo ikke ansat i ZR. Hvordan kommer han ind i billedet.

AJ: Neumann kom ind i billedet for mange år siden.

PS: Var det før det her blev lavet.

AJ: Han har været med lang tid før.

PS: Som hvad

AJ: Neumann var forretningsmand. Han havde med al materiel og vogne at gøre – og han er jo kendt for sin store traktorforretninger til landbruget.

PS: Havde han ikke også interesse i den der VARIG.

AJ: JO det havde han også. Neumann var jo af den slags menneske. Det kan være at der er nogen der tager det forkert: Han var i virkeligheden et godt menneske og reel – mange mente, at han tjener så mange penge på det.

PS: Den kender vi – den historie. Selvfølgelig skulle have betaling for det have lavede.

AJ: ZR kunne ikke købe det billigere andre steder end igennem ham. Og det var naturligt at han tog sig af alt det der.

PS: Han havde forstand på det. Det vil sige at han fungerede i mange år som en slagt rådgiver/konsulent hvad angår materiel, men navnlig biler.

AJ: Han var også med til at oprette Flyvetjenesten.

PS: Nå det var han også med til. Havde han også forstand på flyvning.

AJ: Nej men han havde jo – hvis kneb det med pengene kunne de altid låne hos Neumann.

PS: Det kan der fortælles mange historier om – også Falcks side – jeg kan fortælle 1-4 bånd om økonomiske vanskeligheder for det ved jeg temmelig meget om.

I modsætning til ZR, så passede familien Falck meget omhyggeligt på at der ikke kom andre ind med bestemmende penge ind udefra, altså med aktier.

Men at man da har brugt både kassekredit, veksler og hvad ved jeg i store mængder. Det har jeg selv været med til. Så det ved jeg alt om.

Jørgen Pedersen, hvordan kommer han ind i billedet?

Nu er det jo det Alfred Jensen, at du jo næsten er den sidste levende i den perlerække, men jeg ved godt Neumann lever, men han har det ikke alt for godt.

Så du er sådan set den sidste, der kan fortælle. Så derfor er det vigtigt vi får fat i, hvad du har at fortælle. Jørgen Pedersen kan jo ikke selv fortælle noget mere.

AJ: JP kom ind i firmaet. Det var igennem vognmand Winter, Ålborg og der var han jo i familie.

PS: Var han ikke svigersøn til? ….

Fru Jensen: Var han ikke svoger?

AJ: Jo, og der kommer han ind der og blev så efter Winter leder af stationen i Aalborg-stationen og får tilknytning til alt det deroppe.

PS: Vi ved han var i Nibe og andre steder.

AJ: Han havde opsyn med det meste af Jylland.

PS: Det kunne jeg også finde ud, men hvorfor begyndte han pludselig at dukke op herover som aktionær.

AJ: Jo men det er dengang – det har jeg også noget skyld i for igennem sagfører Marcussen i Nykøbing. Vi talte meget om det. Nu kom vi meget derned dengang om sommeren til Marielyst. Og vi havde mange samtaler og der fandt vi ud af, at vi skulle se at få lavet en gruppe ind. Og det skete jo, men ….

PS: Det har ikke været let.

AJ: Det var ikke let. Jeg var stadig inde på at vi skulle udvide, hvor jeg var i Hellerup og derfor blev de andre villaer købt ind under. Jeg mente at der var rigtigt at få – det var nok noget af det der var mest værdifuldt. - det derude.

PS: Jo det er jo også et tæt befolket område. Det er noget nemmere at arbejde med abonnementer end i et tyndt befolket vestjysk område.

Både Wiboltt og Hare havde jo børn. Men der var ingen af dem, der kom ind i firmaet. Kun kortvarigt i hvert fald.

AJ: Hare havde en Svigersøn, der var med og Wiboltt havde 3 sønner.

PS: Det korte og det lange er, at Ingen af dem kom op på højere lederposter. Den ene af Hares svigersønner var han ikke læge.

AJ: Jo den ene af dem. Dr Skov. Den anden Egeberg.

PS: Det er også lige meget. Det er bare det at der er ingen børn af de 2 stiftere, der kørte videre.

Der skal altså nyt blod til. Fik I nogensinde sat noget i gang i den retning.

AJ: Der skal nyt blod til.

PS: Havde I planer om at få flere ind - det forstod jeg på dig at I havde. Fik I nogensinde noget sat i gang i den retning. Som så ikke blev til noget.

AJ: Nej vi fik ikke det hele – vi fik 5-mandsgruppen oprettet. Og det blev så en 3.-part af det. Det kan ikke hjælpe noget når man står overfor 2 direktører, som var af forskellige meninger.

PS: Det kan jeg også fortælle sjove historier om. Nu er det ikke mig, der skal interviewes. Jeg har ladet mig fortælle at Jørgen Pedersen var udset til at skulle efterfølge – var det Hare – er det rigtigt – eller er det en myte. Med udsigt til at skulle være adm. direktør i Nykøbing.

AJ: Det har jeg aldrig hørt om.

PS: Jeg ved ikke hvor jeg har det fra. Han har aldrig selv sagt det – det er ikke derfra jeg har det. Jeg havde meget forbindelse med ham, også da han sluttede som direktør hos Falck i Hamborg. Nu havde han jo dårligt helbred.

AJ: Har aldrig hørt det og det har aldrig været drøftet.

PS: Det er altså én af de skrøner der opstår. Hvor den kommer fra kan jeg ikke huske. Jeg har hørt og så benytter jeg nu lejligheden til at spørge, så vi kan få det manet i jorden. Well det går altså meget godt nu i ZR, bortset fra at der ingen penge er.

AJ: Efter 5-mands gruppen blev stiftet, gik det bedre med økonomien.

PS: Det er klart – det kan jeg godt forstå. Og det er vel ikke utænkeligt at både Hare og Wiboltt en gang imellem hørte efter med hvad I sagde – og som stod ude i marken. Wiboltt var rar, men lidt verdensfjern menneske. Og Hare vel i og for sig ikke meget forståelse for redningsvæsenet. Han kiggede også på pengene. Han var også velhavende.

AJ: Ja det er fremkommet mange gange. Hvis der var noget dir Hare syntes godt om og Wiboltt ikke ville være med til, så kunne han finde på at købe det selv.

PS: Bl a i Kalundborg. Det går altså godt. I 1961 begynder man forhandlinger om sammenlægning. Hvornår hører I første gang om det? Det foregår i sommeren 1961.

AJ: Vi hører det jo sammen med ……..

PS: Ja I hører det da Wiboltt og Jørgen Pedersen har været til møde hos landsretssagfører Christensen sammen med Børge Johansen og mig. Plus Borup Svendsen: Hvilket indtryk gjorde det på jer – hvordan følte I det.

AJ: Det første jeg fik anelse om. Jeg var til et møde med Wiboltt, William Falck i Odense og Børge Johansen. I Rådhuskælderen på Frberg.

PS: Ved du hvordan det hele starter.

AJ: Nej hvordan det starter – starter vel på den måde, at der var nogen der mente at det var Schweiz var interesseret.

PS: Men det er aldrig kommet tydeligt frem.

AJ: Nej det er det slet ikke.

PS: Så skal jeg betro dig. En sommermorgen formid ind på Polititorvet bliver jeg kaldt ind til William Falck senior. Han siger at jeg har hørt, at der er et schweizisk forsikringsselskab, der ude efter at købe ZR. Og hvis det sker, så de pumper penge i ZR, så kan vi andre ikke klare os. Hvad kan vi gøre?

Så siger jeg, dir Falck - der er kun en ting af gøre at købe ZR-aktier. Kan man det siger han - og hvordan gør man det ? De 2 udvalg kan sige til deres advokat og vekselerer, at de aktier skal købes uanset hvad de koster. Eller de skal sige, jeg vil gå så og så højt. De skal ikke selv begynde på det. Resultatet han bad mig gå op til Albert Christensen og det gjorde jeg samme formiddag og sagde til ham, vi skal have fat i ZR’ aktier og det skal være dem alle sammen. Jamen hvad med pengene siger han. Det er ligegyldigt hvad de koster.

Det ville han så spekulere lidt på. Så laver han et nummer – et pænt nummer det er slet ikke det – han påstår at han ved en fejltagelse kommer til at ringe Borup Svendsens op. Han sidder og ringer og pludselig har han Borup Svendsen i den anden ende, han ville ringe til en hel anden. Sådan har han fortalt.Nu jeg har dig, kan vi så tale om ZR ’s aktier for jeg har en køber. Og det næste der sker er, at der bliver aftalt et møde på Albert Christensens kontor, hvor Børge Johansen og jeg. Grunden til, at William Falck ikke selv var der, at han ikke ville kunne holde sin kæft. Han ville begynde at skælde ud, hvad er I for nogle banditter. Han kunne ikke styre sig selv. Det var han åbenbart klar over. Vi sidder der hos Albert Christensen og lidt efter kommer Wiboltt, Borup Svendsen og Jørgen Pedersen… og da de ser det er os, der sidder der ……….giver et helt sæt …. Snakker frem og tilbage og er enige om at det skal holdes så hemmeligt som muligt. De andre samtaler som dem du refererer til – dem kender jeg godt, men de har ingen praktisk betydning fordi nu er vi inde på at det er pengene det drejer sig om. ……..Tror du de overhovedet vil sælge – så sagde jeg det er da kun et spørgsmål om penge. Vil De ikke sælge hvis de fik budt tilstrækkelig meget. Nå jo. – Det var altså optakten. Nu ved jeg godt af Børge Johansen har haft en samtale i Odense med ??? zonemanden – nå men det er også lige meget, men han var jo ikke kompetent til at træffe nogen afgørelser – ham der sad i Odense - overhovedet og jeg ved også at Jørgen Falck har snakket en gang imellem med Jørgen Pedersen men det har ingen betydning i denne sag. Men det der har betydning er at man pludselig sidder overfor hinanden. Nu er vi altså deroppe, hvor vi har advokaten, og een af de adm. direktører plus en fra 5-mandsgruppen. Det vil sige nu er vi inde på et grundlag, hvor der kan snakkes og forhandles. Det kan der ikke lokalt hverken i Odense eller Ålborg.

AJ: Men der kan heller ikke – Det var på denne måde, at først og fremmest hvis en ville af med nogle aktier kunne de kun sælge iflg. overenskomst ved en aktionæroverenskomst.

PS: Den fandtes også i Falck tilsvarende ordning. Der må ikke sælges udadtil. Det er klart at så skulle I være enige.

AJ: Så skulle man være enige. Bare 1 stemte imod var nok til at slå det i stykker.

PS: Det er jeg helt klar over. Men det var jo også – efter min mening – en lidt mærkelig måde man lavede de første programmer på ved at man ville oprette 3 nye aktieselskaber o s v. Der blev jeg gal i hovedet og sagde: ærlig talt - vi kunne komme ud og fortælle folk at nu er der lavet en rationalisering. I stedet for 6 – så er der pludselig 3 helt nye selskaber på hver sit område. Hvordan det kan blive en rationalisering, det kan jeg ikke finde ud af. Det fører så til det indlæg jeg skrev til Falcks direktion, som I så havde på Hellerupvej da vi så mødes derude.

AJ: Jeg har deltaget meget lidt i de forhandlinger. Det var ikke min kop the.

PS: Det var ikke din kop the, men det blev gennemført alligevel. Jeg kan også afsløre – det er ikke nogen hemmelighed, at der var sandelig også nogen indenfor Falck, der sagde, hvad i alverden skal vi have forbindelse med … ? Jeg sagde allerede dengang og det har jeg sagt lige siden, at det er den bedste handel Falck nogensinde har lavet. Er du enig i det?

AJ: Ja.

PS: Der er ingen grund til at komme nærmere ind på disse enkeltheder, som jeg kender til for et eller andet tidspunkt så skriver jeg ned. Du ved også godt, at Jeg var over at snakke med Hare over på klinikken derover, og hvad der så skete – jeg havde nogle forhandlinger med Wiboltt …. ? om hvilken charge de skulle have indenfor Falck og hvilken løn de skulle have. Det er noget jeg vil skrive ned, og jeg søger stadigvæk papirer fra den tid, fordi jeg forlader jo korpset i 1970, og de papirer jeg havde, da jeg gik fra kontoret dem er der ingen der kan finde. De er væk. Og jeg kan huske en del. Og nu har jeg jo også hørt det fra dig, men nu blev sammenslutningen en realitet.

Hvad mener du så om den da den var kommet i gang.

AJ: til at begynde gik det jo nok bedre. Men nu er vi kommet så langt hen, hvor man kan se hvad sker der – fremtiden.

PS: Du tænker på Baltica og alt det der ?

AJ: Ja.

PS: Det jeg tænker på er tiden lige efter sammenslutningen. Der var jo mange navnlig zone-reddere og ledere o s v, der var nervøse hvordan det her skulle forløbe. Hvordan forløb det faktisk set med dine øjne.

AJ: jeg mener det forløb meget godt.

PS: Var der overhovedet nogen skærmysler.

AJ: Nej ikke af betydning. Der kan altid være nogen, men … under alle omstændigheder hvordan man ender og drejer det.

PS: Jeg kan huske, at en af de ting, vi var meget enige om under forhandlingerne var , at dem der havde arbejdet i de 2 redningskorps skulle behandles på samme måde. Jeg kan huske at jeg var ude med Jørgen Pedersen på de forskellige stationer og snakke med de 2 grupper ved samme bord og der kan jeg huske

i Viborg sagde jeg, at hvis det her ikke kommer til at gå som det skal, så finder vi ud af hvem det er, der forstyrrer det og vedkommende bliver fyret uanset om det er en Falckmand eller en Zonemand. Hvis der var nogen, der var …. Så var det ud af vagten. Mit indtryk var i ihvertfald at det gik godt og det var også det jeg fik ud af det af mine samtaler med samtaler med Jørgen Pedersen. Vi rejste meget sammen..Hvis ikke vi havde lavet den sammenslutning, så er jeg bange for at det var gået galt for begge parter.

AJ: Ja ligesom Hafnia – Hånd i Hånd ligesom alle de andre selskaber. Det ligger i tiden. Hvad der sker i Europa indvirker på alt det der.

PS: Jeg tror ikke man kunne overleve i hård konkurrence.

AJ: Nej det tror jeg heller ikke

PS: Så ville de kommunale Brandvæsener have taget teten.

AJ: Ja det er temmelig sikkert. Det er ligemeget, men der er jo politik i det.

PS: Ja selvfølgelig er der det. Men en af styrkerne ved Falck er jo netop, at man var så stærk i brandslukningsområdet. Altså man sad faktisk tungt på en hel del. Derfor var det nok naturligt, og Falck var jo også langt den største, at det var dem der blev ordførende.

Wibollt var meget tilfreds med som det gik og det har han givet udtryk for i en bog han har skrevet, hvori både Børge Johansen og jeg omtales særdeles smukt. Det er ligesom, han føler han nåede at få udrettet noget væsentligt inden han døde.

Jeg tror nok vi foreløbig stopper her. Hvis jeg under mine undersøgelser finder noget, så kommer jeg igen.

Jeg plejer ved slutning af samtale at spørge: Har du fortrudt at du blev redningsmand.

A: Nej –

PS: Har det været en god tilværelse?

AJ: Det har absolut været en god tilværelse. Der er en ting jeg gerne vil sige, jeg har været så heldig på stationen – vores børn. Det er noget af det bedste. Hvad en kone er værd. Det opdager man sådan et sted.

PS Ja, fru Jensen De har jo tit måttet passe tlf.

Fru Jensen: Har skrevet kørselsbøger under krigen.

PS: Men du har haft en god tid i korpset.

AJ Ja det har jeg

PS: Men du har haft en lille skuffelse med Bornholm - et intermezzo med Mogens og Ole. Men skal vi ikke lade det ligge. Men de er der ikke mere. Og jeg er i hvert fald 100% sikker på at Mogens ikke er nær så godt tilfreds som du.

PS Mogens har fået en sørgelig skæbne. Hans kone er på plejehjem. Tvillingbror er død. Han egner sig ikke til at være alene.

fru Jensen. Det at være gift med en stationsleder er ikke et normalt husmoderjob.

Fru Jensen: Nej det er sådan at man skal være gæstfri for hele korpset.

PS: Man skal også passe telefonen, når de alle sammen er væk Dog ikke i de sidste år.

Fru Jensen: Nej det var kun da vi boede på Bernstorffsvej. Der var der ikke så meget mandskab på stationen.

PS: Men konen fik ikke nogen særlig løn vel!

Fru Jensen: Overhovedet ikke.

PS: Hun fik en buket blomster en gang imellem og en æske chokolade .Og et venligt håndtryk. Ja-ja, den har jeg nu hørt så mange steder den der med konen. men der var ingen der havde noget imod det dengang. Det kan ikke lade sig gøre i dag.

Fru Jensen: Og så kan man jo sige der var krig, min mand kom ind under krigen, hele perioden der under krigen. Vi blev gift under krigen.

PS: Men De fortryder heller ikke noget?

Fru Jensen: Nej-nej overhovedet ikke.

PS Hvis du kunne leve dit liv om – ville du så gøre det samme en gang til.

A: Ja det tror jeg.

PS: Hvis situationen havde været som den er i dag ville du så have gjort det. Ville du kunne arbejde under de nye forhold der eksisterer i dag.

A: Det tvivler jeg på.

PS De fleste af dine kollegaer siger NEJ – med eftertryk. Der er mange der går af som efterløn. De kan ikke affinde sig med det men man bliver nok nødt til at acceptere at tiden forandrer sig. Det var også en overgang at ZR-folk skulle arbejde med Falck og på samme vilkår.

Jeg siger tak -det kan godt være jeg kommer igen, hvis jeg støder på et eller andet du kan fortælle om. Nu kender jeg hus og telefonnummer.

A: Du er altid velkommen.

Fru J: Nu vil jeg lavet lidt frokost.

PS Det lyder godt.

Fru J: Så kan vi få det.

PS: Tak.

Efter anmodning fra Frederik Madsen er ovennævnte skrevet efter kassettebånd af Jytte Holm Jørgensen/ZR-Venner-sekretær, April 2020.